3.7.2023
SK
Úradný vestník Európskej únie
C 235/15
3.
Bez ohľadu na vyššie uvedené otázky je konanie daňovej správy členského štátu v súlade so základnými účtovnými zásadami a s cieľom a účelom oznamovacej povinnosti, ako sú uvedené v článkoch 2, 31, 47, 48 a 51 štvrtej smernice, s právom na spravodlivý proces, zakotveným ako všeobecná zásada práva v článku 47 Charty základných práv Európskej únie (ďalej len „charta“), a so základnými zásadami právnej istoty a proporcionality, ak táto správa stanovuje na základe účtovných predpisov daňový rozdiel v neprospech jednotlivca len preto, že z dôvodov, ktoré mu nemožno pripísať, nebol schopný predložiť daňovej správe všetky účtovné doklady obchodných spoločností, ktoré boli v okamihu vykonania daňovej kontroly na ňom nezávislé alebo ktorých zápis do registra bol v tom istom okamihu už zrušený, na účely preukázania, že do pokladne týchto spoločností vložil v hotovosti peňažné sumy v peňažnej hotovosti, ktoré predtým dostal za funkcie, ktoré pre tieto spoločnosti vykonával, alebo na základe dohody, alebo ktoré boli prevedené na jeho súkromný účet, takže daňová správa poukazuje v neprospech tejto zdaniteľnej osoby na neexistenciu či nedostatok niektorých účtovných dokladov spoločností, ktoré pre objektívnym prekážkam nemohol mať v okamihu daňovej kontroly k dispozícii a na ktorých vznik alebo formu vyhotovenia nemala táto osoba vplyv? 4.
Možno odôvodnenie a články 2, 31, 47, 48 a 51 štvrtej smernice vykladať v tom zmysle, že splnenie povinností stanovených v tomto odôvodnení a v uvedených článkoch zakladá zákonnú domnienku súladu údajov uvedených v uverejnených ročných účtovných závierkach so základnými účtovnými zásadami, najmä so zásadou správnosti a zásadou odôvodnenia, a s účtovnými dokladmi, na ktorých sa zakladajú? 5.
Je v súlade s články 2, 31, 47, 48 a 51 štvrtej smernice, ako aj s právom na spravodlivý proces, zakotveným v článku 47 Listiny, a so základnými zásadami právnej istoty, prednosti práva Únie a efektivity práva Únie také konanie daňovej správy, ktoré spočíva v tom, že bez vyvrátenia zákonnej domnienky dodržanie ustanovení štvrtej smernice nepripúšťa, že by určité účtovné doklady vyhotovené v súlade s účtovnými predpismi samy osebe predstavovali vierohodné dôkazy? 6.
Je v súlade s článkami 2, 31, 47, 48 a 51 štvrtej smernice, ako aj s právom na spravodlivý proces, zakotveným v článku 47 charty, a so základnou zásadou právnej istoty konanie daňovej správy spočívajúce v tom, že ako údaje na účely kontroly z formálneho hľadiska riadnych účtovných dokladov (pokladničných potvrdeniek) predložených zdaniteľnou osobou-jednotlivcom nepripúšťa zverejnené ročné účtovné závierky spoločnosti ani svedecké výpovede či vyhlásenia, ktoré ich potvrdzujú, s tým, že podľa nej nie sú samé osebe dostatočné, pretože k vierohodnému doloženiu pohybu sporných prostriedkov je potrebná všetka účtovná dokumentácia spoločnosti za posudzované zdaňovacie obdobie?
Je z uvedených článkov štvrtej smernice potrebné vyvodiť, že dôkazná sila všetkej účtovnej dokumentácie vedenej v súlade s nimi je v súvislosti s dôkazmi o hotovostných platbách z bankového účtu spoločnosti vyššia ako dôkazná sila ročných účtovných závierok uverejnených v súlade s článkami 48 a 51 štvrtej smernice alebo dôkazná sila určitých pokladničných potvrdeniek vyhotovených v súlade s tými istými účtovnými predpismi?
(1) (2)
Názov prejednávanej veci je fiktívny.
Nezodpovedá skutočnému menu žiadneho z účastníkov konania.
Štvrtá smernica Rady z 25. júla 1978 o ročnej účtovnej závierke niektorých typov spoločností, vychádzajúca z článku 54 ods.
3 písm.
g) zmluvy (Ú. v. ES L 222, 1978, s. 11, Mim. vyd.
17/001, s. 21).
Návrh na začatie prejudiciálneho konania, ktorý podal Consiglio di Stato (Taliansko) 13. apríla 2023 – Paolo Beltrami S.p.A./Comune di Milano (Vec C-235/23, Paolo Beltrami) (2023/C 235/19) Jazyk konania: taliančina Vnútroštátny súd, ktorý podal návrh na začatie prejudiciálneho konania Consiglio di Stato
Účastníci konania pred vnútroštátnym súdom Odvolateľka: Paolo Beltrami S.p.A.
Odporca: Comune di Milano